CELEX: 32011D0362
Language: sl
Date: 2011-06-17 00:00:00
Title: 2011/362/Euratom: Sklep Sveta z dne 17. junija 2011 o podaljšanju statusa skupnega podjetja za podjetje Hochtemperatur-Kernkraftwerk GmbH (HKG)

23.6.2011   
            
            
               SL
            
            
               Uradni list Evropske unije
            
            
               L 163/24
            
         SKLEP SVETA
   z dne 17. junija 2011
   o podaljšanju statusa skupnega podjetja za podjetje Hochtemperatur-Kernkraftwerk GmbH (HKG)
   (2011/362/Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti za atomsko energijo, zlasti člena 49 Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Svet je z Odločbo 74/295/Euratom (1) ustanovil podjetje Hochtemperatur-Kernkraftwerk GmbH (HKG) kot skupno podjetje za obdobje 25 let od 1. januarja 1974.
            
         
               (2)
            
            
               Cilji HKG so bili izgradnja, oprema in začetek obratovanja jedrske elektrarne z zmogljivostjo približno 300 MWe v kraju Uentrop (okrožje Unna) v Zvezni republiki Nemčiji.
            
         
               (3)
            
            
               Jedrska elektrarna je obratovala od leta 1987 do 1988, zatem pa je bila končno zaustavljena 1. septembra 1989 zaradi tehničnih in gospodarskih težav.
            
         
               (4)
            
            
               Od 1. septembra 1989 naprej je cilj HKG izvesti program za razgradnjo jedrske elektrarne do faze varne ograjenosti in nato izvesti program nadzora ograjenih jedrskih objektov.
            
         
               (5)
            
            
               Svet je v svoji Odločbi 92/547/Euratom z dne 16. novembra 1992 o podaljšanju statusa skupnega podjetja za podjetje „Kernkraftwerk Lingen GmbH“ (2) ugotovil, da se v Skupnosti še ni izvajal primerljiv program, da je izvedba teh programov pomembna in da bodo zagotovili koristne izkušnje za jedrsko industrijo in prihodnji razvoj jedrske energije v Skupnosti.
            
         
               (6)
            
            
               Da bi podjetje HKG izpolnilo svoj cilj, je zaprosilo za podaljšanje svojega statusa skupnega podjetja z učinkom od 1. januarja 1999.
            
         
               (7)
            
            
               Svet je z Odločbo 2002/355/Euratom (3) podjetju HKG podaljšal status skupnega podjetja do 31. decembra 2009, da bi mu omogočil zaključitev programov razgradnje in nadzora, zlasti z zmanjšanjem finančnega bremena.
            
         
               (8)
            
            
               Obdobje, za katerega je bil status podaljšan, je ustrezalo obdobju veljavnosti dogovorov, ki so jih sprejeli Zvezna republika Nemčija, zvezna dežela Severno Porenje-Vestfalija, HKG in njegovi člani v zvezi s financiranjem dejavnosti HKG.
            
         
               (9)
            
            
               Z dopisom z dne 26. aprila 2010 je HKG zaprosilo za dodatno podaljšanje statusa skupnega podjetja, in sicer za nadaljnjih 25 let, da bi doseglo cilje svoje dejavnosti.
            
         
               (10)
            
            
               Podaljšanje statusa skupnega podjetja bi naj podjetju HKG omogočilo zaključitev programov razgradnje in nadzora, zlasti zahvaljujoč zmanjšanju finančnega bremena.
            
         
               (11)
            
            
               Dogovori, ki so jih sprejeli Zvezna republika Nemčija, zvezna dežela Severno Porenje-Vestfalija, HKG in njegovi člani v zvezi s financiranjem dejavnosti HKG, veljajo le za obdobje do 31. decembra 2017.
            
         
               (12)
            
            
               Zaradi tega je treba podjetju HKG podaljšati status skupnega podjetja za isto obdobje –
            
         SPREJEL NASLEDNJI SKLEP:
   Člen 1
   1.   Status skupnega podjetja v smislu Pogodbe o ustanovitivi Evropske skupnosti za atomsko energijo, ki je bil podeljen podjetju Hochtemperatur-Kernkraftwerk GmbH (HKG), se podaljša za osem let z učinkom od 1. januarja 2010.
   2.   Cilj podjetja HKG je izvesti program za razgradnjo jedrske elektrarne v kraju Uentrop (okrožje Unna) v Zvezni republiki Nemčiji do faze varne ograjenosti in nato izvesti program nadzora ograjenih jedrskih objektov.
   Člen 2
   Ta sklep je naslovljen na države članice in HKG.
   
      V Luxembourgu, 17. junija 2011
      
         
            Za Svet
         
         
            Predsednik
         
         CZOMBA S.
      
   
   
      (1)  UL L 165, 20.6.1974, str. 7.
   
      (2)  UL L 352, 2.12.1992, str. 9.
   
      (3)  UL L 123, 9.5.2002, str. 53.